Riyad Mahrez

Riyad Karim Mahrez (alizaliwa Sarcelles, Ufaransa, 21 Februari 1991) ni mchezaji wa kulipwa wa soka ambaye anacheza kama winga katika klabu ya Ligi Kuu ya Uingereza Manchester City na timu ya taifa ya Algeria.

 Maisha 
Mahrez alizaliwa na baba Mwalgeria na mama mwenye asili ya Algeria na Morocco. Baba yake Ahmed alitoka Beni Snous, Tlemcen Province. Wakati wa utoto wake, Mahrez alikuwa akitumia likizo zake mara kwa mara nchini Algeria. Marafiki zake wa utoto walijumuisha wachezaji wenzake wa kandanda, kama Wissam Ben Yedder.

Baba wa Mahrez alikuwa amewahi kucheza kandanda nchini Algeria. Mahrez alipofikisha umri wa miaka kumi na tano, baba yake alifariki kwa shambulizi la moyo. Alifafanua kuwa, "Sijui kama nilianza kuwa makini zaidi lakini baada ya kifo cha baba yangu mambo yalianza kwangu. Labda kichwani mwangu, nilitaka zaidi".

Mahrez alianza kazi yake kama mchezaji wa vijana wa klabu ya Ufaransa AAS Sarcelles ambapo alicheza kwa msimu mmoja tu kabla ya kuhamia Le Havre, akitumia muda wa miaka mitatu pamoja nao.

Mnamo Januari 2014, Mahrez alisaini mkataba na klabu ya Uiingereza Leicester City, aliisaidia Leicester city kushinda michuano mbalimbali.

Mahrez alicheza mechi yake ya kimataifa na Algeria mwaka 2014 na aliiwakilisha kwenye Kombe la Dunia la FIFA la 2014 na Kombe la Mataifa ya Afrika 2015 na 2017. Mnamo mwaka wa 2016 aliitwa Mchezaji bora wa Afrika na CAF.

Tarehe 10 Julai 2018, Manchester City ilithibitisha kusainiwa kwa Mahrez kwa mkataba wa miaka mitano. Ada ya uhamisho wake ulikuwa £ milioni 60. Ada hiyo ilimfanya Mahrez awe mchezaji wa thamani kubwa kuliko wote Afrika.

Tanbihi

Jamii:Waliozaliwa 1991
Jamii:Watu walio hai
Jamii:Wachezaji mpira wa Algeria